“એ અવની, જોજે દીપા તૈયાર થઈ કે નહીં ?” અવનીના પપ્પાએ કહ્યું. આવતીકાલે અવનીની બહેન દીપાના લગ્ન છે તો ઘરના બધા જ લોકો તૈયારીમાં લાગ્યા હતાં ! અવની દીપાના રૂમમાં જાય છે અને કહે છે, “દીપા દીદી તૈયાર થયા કે નહીં ?” દીપા રૂમ ખોલે છે અને અવની દીપાને જોતાં જ બોલે છે, “વાહ…દીદુ…શું લાગો છો ! જીજુ તો આમ જોઈને જ ફિદા થઈ જશે !” દીપાએ કહ્યું, “જાને પાગલ….તારા પણ એક દિવસ લગ્ન થશે જ !” અવનીએ કહ્યું, “દીદી હવે જલ્દી તૈયાર થઈ જાઓ નહીંતર માસી મારો જ વાંક કાઢશે !” દીપા તૈયાર થાય છે અને અવની સાથે વચ્ચેના રૂમમાં આવે છે. આજે રાત્રે દીપાનો મહેંદીનો પ્રસંગ છે તો દીપા વચ્ચે બેસે છે અને પરિવારની સ્ત્રીઓ લગ્ન ગીત ગાય છે અને એજ સમયે અવની નાચવા માંડે છે !